Source: http://docplayer.fi/1594360-Rahoitusleasingsopimuksen-rahoittajan-riskit-vuokralleottajan-yrityssaneerauksessa.html
Timestamp: 2018-06-18 06:24:06+00:00
Document Index: 11923587

Matched Legal Cases: ['KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'KKO ', 'tuomioistuin ']

RAHOITUSLEASINGSOPIMUKSEN RAHOITTAJAN RISKIT VUOKRALLEOTTAJAN YRITYSSANEERAUKSESSA - PDF
Download "RAHOITUSLEASINGSOPIMUKSEN RAHOITTAJAN RISKIT VUOKRALLEOTTAJAN YRITYSSANEERAUKSESSA"
1 RAHOITUSLEASINGSOPIMUKSEN RAHOITTAJAN RISKIT VUOKRALLEOTTAJAN YRITYSSANEERAUKSESSA Miikka Isosalo Lapin yliopisto Oikeustieteiden tiedekunta Esineoikeus Maisteritutkielma Syksy 2014
2 Lapin yliopisto, oikeustieteiden tiedekunta Työn nimi: Rahoitusleasingsopimuksen rahoittajan riskit vuokralleottajan yrityssaneerauksessa Tekijä: Miikka Isosalo Opetuskokonaisuus ja oppiaine: Esineoikeus Työn laji: Tutkielma X Laudaturtyö Lisensiaatintyö Kirjallinen työ Sivumäärä: XI + 78 Vuosi: Syksy 2014 II Tiivistelmä: Leasingrahoitus on rahoitusmarkkinoilla yleisesti käytetty rahoitusmuoto, jonka kohtelu lainsäädännössä ei ole aina selvä. Tämä johtuu siitä, että leasingrahoituksesta on olemassa erilaisia variaatioita, jotka poikkeavat monissakin suhteissa paljon toisistaan siitä huolimatta, että leasingiä pidetään yleisesti vakiintuneena rahoitusmuotona. Leasingrahoituksen monimuotoisuutta ei ole lainsäädännön tasolla useinkaan huomioitu. Tutkielmassa tarkastellaan yrityssaneerauksesta johtuvia riskejä rahoitusleasingissä. Aihetta tarkastellaan rahoitusleasingsopimuksen rahoittajaosapuolen näkökulmasta. Tutkielman tavoitteena on kartoittaa vuokralleottajan yrityssaneerauksesta vuokralleantajalle johtuvia riskejä sekä vuokralleantajan mahdollisuuksia varautua niihin. Aihepiirin tarkastelu suoritetaan esineoikeudellisesta näkökulmasta ja tutkielmassa esitetyissä kannanotoissa käytetään argumentteja, jotka ottavat huomioon rahoitusleasingin ominaispiirteet, tarkoituksen ja rakenteen. Tutkielmassa havaitaan, että leasingsopimuksen rahoittajan riskit vuokralleottajan yrityssaneerauksessa ovat moninaisia. Nämä riskit jakaantuvat kolmeen erilliseen osa-alueeseen, jotka eivät ole loogisesti toisistaan johtuvia tai riippuvaisia. Tutkielmassa selvitetään riskien todellinen luonne ja niitä tekijöitä, joihin leasingsopimuksen rahoittajaosapuolen tulisi toiminnassaan kiinnittää huomiota. Vuokralleottajan yrityssaneerauksesta johtuviin riskeihin vuokralleantaja pystyy varautumaan vaihtelevasti. Tutkimuksessa havaitaan se, että on olemassa myös sellaisia riskejä, joihin vuokralleantaja ei käytännössä pysty varautumaan ollenkaan. Tutkielmassa esitetään myös ehdotuksia lainsäädännön ja tulkintatapojen muuttamiseksi siten, että niissä otettaisiin rahoitusleasingin ominaispiirteet nykyistä paremmin huomioon. Avainsanat: yrityssaneeraus, rahoitusleasing, rahoittaja, riskit Muita tietoja: Suostun tutkielman luovuttamiseen Rovaniemen hovioikeuden käyttöön X Suostun tutkielman luovuttamiseen kirjastossa käytettäväksi X Suostun tutkielman luovuttamiseen Lapin maakuntakirjastossa käytettäväksi (vain Lappia koskevat)
3 SISÄLLYSLUETTELO III SISÄLLYSLUETTELO... III LÄHDELUETTELO... VI 1. JOHDANTO Tutkielman taustaa Tutkimustehtävä, rajaus ja rakenne Tutkimusmetodi ja lähteet TUTKIELMAN INSTITUUTIOT Yrityssaneeraus pääpiirteittäin Sääntelyn tarkoitus Tavoite ja keinot Saneerauksen kohde ja saneerauksen edellytykset Menettelyn kulku Saneerausohjelma Rahoitusleasing Sopimustyypin määrittely Leasingsopimuksen oikeudellinen arviointi ja oikeusvaikutukset Rahoitusleasingin eduista Konkurssista saneerauksen jälkiasiana LEASINGSOPIMUKSISTA JOHTUVIEN VELKOJEN KÄSITTELY YRITYSSANEERAUKSESSA Yleistä yrityssaneerauksen vaikutuksista sopimussuhteisiin Velkojan riskipositiota koskevasta peruskysymyksestä Keskeisiä käsitteitä Saneerausvelka Vakuusvelka Uusi velka Esinevakuus... 28
4 IV 3.3. Saneerausmenettelyn alkamisen jälkeiseen aikaan kohdistuvat velvoitteet ongelmana rahoitusleasingissä vuokrasuhteen jatkuessa Esineoikeudellinen ratkaisumalli Lainvalmisteluaineiston mukainen kanta Rahoitusleasingsopimuksesta johtuvien velkojen käsittely velkajärjestelyssä Velkajärjestelyn vaikutukset, kun leasingsopimuksesta johtuvat velat ovat vakuusvelkoja Maksuaikataulun muutokset Suoritusten kohdentaminen velan pääoman ja koron kesken Koron ja muiden luottokustannusten määrän alentaminen Velan maksaminen uudella lainalla Viivästyskoron alentaminen Yhteenvetoa Velkajärjestelyn vaikutukset, kun leasingsopimuksesta johtuvat velat ovat tavallista saneerausvelkaa Erot tavallisten saneerausvelkojen ja vakuusvelkojen aseman välillä sovellettaessa YSL 44.1 :n 2 ja 3 kohtia sekä ero viivästyskoron maksuvelvollisuudessa Maksamatta olevan velan määrän alentaminen Yhteenvetoa Leasingsopimuksesta johtuvien saatavien asema jälkikonkurssissa VELALLISEN MAHDOLLISUUS VETÄYTYÄ LEASINGSOPIMUKSESTA VELKOJAN TAHDOSTA RIIPPUMATTA Vuokra- ja leasingsopimuksia koskevasta erityissääntelystä Rajoitukset YSL 27.1 :n nojalla tapahtuvalle irtisanomiselle Sopimuskumppanin oikeudesta korvaukseen YSL 27.1 :n kohtaamaa kritiikkiä Oikeuskirjallisuudessa esitetty kritiikki Teporan kritiikkiin yhtyminen sekä täydentävää kritiikkiä Kritiikin heikkoudet Vaihtoehtoinen ratkaisumalli... 52
5 4.3. Rahoittajan aseman pohdintaa V 5. AINESOSA- JA TARPEISTOSUHTEEN VAIKUTUS VUOKRALLEANTAJAN OIKEUTEEN Yleistä Ainesosa- ja tarpeistosuhteesta Leasingvuokralleantajan erottamisoikeudesta Ainesosa ja tarpeisto Ainesosa- ja tarpeistosuhteen syntyedellytykset Ainesosa- ja tarpeistosuhteen erottaminen aksessiosaannosta Ainesosa- ja tarpeistosuhteen oikeusvaikutukset Maakaaren 14:4 :n perusteella kirjattavien oikeuksien vaikutus ainesosa ja tarpeistosuhteen oikeusvaikutuksiin Ainesosa- ja tarpeistosuhde teollisuudessa käytettävän rakennuksen / kiinteistön osalta Oikeuskäytännössä esiin nousseita merkityksellisiä seikkoja Ainesosa- tai tarpeistosuhde on katsottu olevan olemassa Ainesosa- tai tarpeistosuhteen ei katsottu olevan olemassa Mihin rahoittajan tulisi kiinnittää huomiota oikeuskäytännön perusteella? Rahoitusleasingin huomioiminen ainesosa- ja tarpeistosuhteen arvioinnissa Oikeuskäytännön pohjalta virinnyt keskustelu Vertailu omistuksenpidätykseen Pysyvyyden arviointi Maakaaren 14:5 mukainen kirjaus vuokralleantajan suojana? Yhteenvetoa ainesosa- ja tarpeistosuhteen vaikutuksista LOPUKSI... 77
6 LÄHDELUETTELO VI Kirjallisuus: Grönfors, Kurt: Avtal och omförhandling. Stockholm Halila, Heikki; Mika, Hemmo: Sopimustyypit. 2. uudistettu painos. Talentum media Oy. Helsinki Havansi, Erkki: Esinevakuusoikeudet: panttioikeus, pidätysoikeus, omistuksenpidätys, vakuusluovutus. 2. uudistettu painos. Lakimiesliiton kustannus. Helsinki Hemmo, Mika: Sopimusoikeus III. Talentum media Oy. Helsinki Hemmo, Mika: Sopimusoikeuden oppikirja. Talentum media Oy. Helsinki Hupli, Tuomas: Täytäntöönpanointressi yrityssaneerauksessa: Insolvenssioikeudellinen tutkimus saneerausvelkojan oikeusaseman perusteista. Suomalainen lakimiesyhdistys. Helsinki Husa, Jaakko; Mutanen, Anu; Pohjolainen, Teuvo: Kirjoitetaan juridiikkaa. Talentum media Oy, Helsinki Jokela, Marjut; Kartio, Leena; Ojanen, Ilmari: Maakaari. 5. uudistettu painos. Talentum media Oy. Helsinki Kaisto, Janne: Pantti tai muu vakuus. Vakuusoikeuden yleisistä opeista erityisesti vakuusluovutuksia ja takaisinsaantilain 14 :n soveltamisalaa silmällä pitäen. Suomalainen lakimiesyhdistys. Helsinki Kartio, Leena: Esineoikeuden perusteet. Lakimiesliiton kustannus. Helsinki Kartio, Leena: Esineoikeuden perusteet. 2. uudistettu painos. Lakimiesliiton kustannus. Helsinki 2001.
7 Koskelo, Pauliine: Yrityssaneeraus. Lakimiesliiton kustannus. Helsinki VII Koskelo Pauliine: Yksityishenkilön velkajärjestely. 2. uudistettu painos. Lakimiesliiton kustannus. Helsinki Koulu, Risto: Yrityssaneerausmenettelyn aloittaminen: tuomioistuimen tutkimusvelvollisuuden määräytyminen saneerauksen aloittamisharkinnassa. Suomalainen lakimiesyhdistys. Helsinki Koulu, Risto: Saneerausohjelman vahvistaminen: velkojien autonomian toteutuminen yrityssaneerausmenettelyssä. Suomalainen lakimiesyhdistys. Helsinki Koulu, Risto: Saneerausohjelman toteuttaminen: Ohjelman muuttaminen, saneerauksen raukeaminen ja konkurssi yrityssaneerauksen jälkiasioina. Suomalainen lakimiesyhdistys. Helsinki Koulu, Risto; Niemi-Kiesiläinen, Johanna: Velkajärjestelyn ja saneerauksen pääpiirteet. Lakimiesliiton kustannus. Helsinki Koulu, Risto: Uudistettu yrityssaneeraus: saneerausmenettely vuoden 2007 uudistuksen jälkeen. WSOYpro. Helsinki Koulu, Risto; Havansi, Erkki; Korkea-Aho, Emilia; Lindfors, Heidi; Niemi, Johanna: Insolvenssioikeus. 3. uudistettu painos. WSOYpro. Helsinki Koulu, Risto; Lindfors, Heidi: Ulosotto-oikeus. Edita Publishing Oy. Helsinki Könkkölä, Mikko; Linna, Tuula: Konkurssioikeus. Talentum media Oy. Helsinki Laakso, Seppo: Oikeudellisesta sääntelystä ja päätöksenteosta: erityisesti julkisoikeuden alalla. Valtionhallinnon kehittämiskeskus. Helsinki Laakso, Tapio; Laitinen, Erkki; Vento, Harri: Uhkaava maksukyvyttömyys ja onnistunut yrityssaneeraus. Talentum media Oy. Helsinki 2010.
8 Lauriala, Jari: Rahoitusstrategia: modernin rahoitusoikeuden luomat mahdollisuudet. WSOYpro. Helsinki VIII Leppiniemi, Jarmo: IFRS: Johdon käsikirja. WSOY. Helsinki Millqvist, Göran: Finansiell leasing: om det finansiella leasingavtalets civilrättsliga innebörd och reglering. Juridiska Föreningen i Lund. Lund Niemi, Matti: Maakaaren järjestelmä II: kirjaaminen ja lainhuudatus. 2. uudistettu painos. WSOYpro. Helsinki Niemi-Kiesiläinen, Johanna: Luonnollisen henkilön velkavastuu insolvenssioikeudessa. Suomalainen lakimiesyhdistys. Helsinki Ovaska, Risto: Yrityssaneerauskäsikirja. Yrityksen tietokirjat Oy. Helsinki Tammi-Salminen, Eva: Sopimus, kompetenssi ja kolmas: Varallisuusoikeudellinen tutkimus negative pledge lausekkeiden sivullissitovuudesta. Suomalainen lakimiesyhdistys. Helsinki Tammi-Salminen, Eva: Sopimus- ja sivullissuhteista rahoitusleasingissä. Defensor Legis N:o 5/2010, s Tammi-Salminen, Eva: Esineoikeuden perusteita. Teoksessa: Oikeus tänään s Lapin yliopiston oikeustieteellisen tiedekunnan julkaisuja. Sarja C 62. Rovaniemi Tepora, Jarno: Omistuksenpidätyksestä: Varallisuusoikeudellinen tutkimus omistusoikeuden käytöstä vakuus- ja hallinnoimistarkoituksessa omistuksenpidätysehdon muodossa erityisesti rakennustoiminnassa. Suomalainen lakimiesyhdistys. Helsinki Tepora, Jarno: Erityiset oikeudet maakaaren järjestelmässä. Teoksessa: Kirjoituksia varallisuusoikeudesta muuttuvassa toimintaympäristössä. Helsingin yliopisto, yksityisoikeuden laitos. Helsinki 2000 s
9 Tepora, Jarno: Johdatus esineoikeuteen. Helsingin yliopiston oikeustieteellinen tiedekunta. Helsinki IX Tepora, Jarno: Onko irtaimen esineen rahoitusleasing vakiintunut erityisrahoitusmuoto? Da mihi factum dabo tibi ius. Korkein oikeus s WSOYpro. Helsinki Tepora, Jarno; Kaisto, Janne; Hakkola, Esa: Esinevakuudet. Lakimiesliiton kustannus Tepora Jarno: Leasingin käsittely yrityssaneerauksessa. Teoksessa: Varallisuus, vakuudet ja velkojat. Juhlajulkaisu Jarmo Tuomisto /6 2012, s Turun oikeustieteellisen tiedekunnan julkaisuja. A, juhlajulkaisut N:o 24. Turku Tepora, Jarno: Rahoitusmuodot ja vakuudet. Lakimiesliiton kustannus. Helsinki Tolonen, Hannu: Oikeuslähdeoppi. WSOY lakitieto. Helsinki Tuomisto, Jarmo: Omistuksenpidätys ja leasing: varallisuusoikeudellinen tutkimus omistuksenpidätysehdoista ja leasingsopimuksesta tavaran toimittajan ja rahoittajan vakuuskeinona. Suomalainen lakimiesyhdistys. Helsinki Tuomisto, Jarmo: Kiinteistöpanttioikeuden kohteesta uuden maakaaren mukaan. Teoksessa: Juhlajulkaisu Leena Kartio: / s Turun yliopiston oikeustieteellinen tiedekunta. Turku Tuomisto, Jarmo: Yrityskiinnitys. Talentum media Oy. Helsinki Tuomisto, Jarmo: Sopimus ja insolvenssi. Lakimiesliiton kustannus. Helsinki Tuomisto, Jarmo: Takaisinsaanti. 3. uudistettu painos. Talentum media Oy. Helsinki Tuori, Kaarlo: Kriittinen oikeuspositivismi. WSOY lakitieto. Helsinki Wuolijoki, Sakari: Leasingsopimus ratkaisun KKO 2008:53 valossa. Lakimies 2008/5 s
10 X Virallislähteet: HE 152/2006: Hallituksen esitys eduskunnalle laeiksi yrityksen saneerauksesta annetun lain ja takaisinsaannista konkurssipesään annetun lain 23 :n muutamisesta. HE 26/2003: Hallituksen esitys Eduskunnalle konkurssilainsäädännön uudistamiseksi. HE 68/1998: Hallituksen esitys eduskunnalle laiksi yrityksen saneerauksesta annetun lain muuttamisesta sekä eräiksi siihen liittyviksi laeiksi. HE 120/1994: Hallituksen esitys Eduskunnalle maakaareksi ja eräiksi siihen liittvviksi laeiksi. HE 182/1992: Hallituksen esitys eduskunnalle yrityksen saneerausta koskevaksi lainsäädännöksi. LaVM 22/2006: Lakivaliokunnan mietintö hallituksen esityksestä laeksi yrityksen saneerauksesta annetun lain ja takaisinsaannista konkurssipesään annetun lain 23 :n muuttamisesta. SOU 1963: 55. Reviderat förslag till jordbalk m.m. avgivet av särskild utredningsman (jordbalksutredningen). Stockholm Oikeuskäytäntö: KKO 2008:53 KKO 2005:125 KKO 2000:103 KKO 1998:52 KKO 1996:130 KKO 1982 II 83 KKO 1982 II 84 KKO 1982 II 85 KKO 1981 II 47 KKO 1973 II 87
11 KKO 1958 II 131 KKO 1956 II 97 KKO 1951 II 15 KKO 1933 I 75 KKO 1932 II 133 XI Muut lähteet: OTM 2006:5. Yrityssaneerausta koskevan lainsäädännön tarkistaminen. Työryhmämietintö 2006:5. Siemens Oy: leasingsopimuksen yleiset ehdot Linkki: Tilastokeskuksen internet-sivut
12 1 1. JOHDANTO 1.1. Tutkielman taustaa Yritykset rahoittavat investointinsa ja toimintansa joko sisäisellä tai ulkoisella rahoituksella. Sisäiseen rahoitukseen luetaan yrityksen tulorahoitus ja ulkoiseen rahoitukseen oman sekä vieraan pääoman sijoitukset. Yrityksen omalla tulorahoituksella on keskeinen merkitys rahoitusvaihtoehtoja kartoitettaessa. Vakaa tulorahoitus helpottaa sellaisen rahoitusinstrumentin löytämistä, jonka kassavirtavaateet mukautuvat investoinnin nettokassavirtoihin. 1 Kun yrityksen investointi rahoitetaan ulkoisella rahoituksella, erityisesti vieraalla pääomalla eli velkarahoituksella, niin silloin on investoinnin rahoittajan otettava huomioon etenkin velallisen vakavaraisuus sekä tulorahoituksen riittävyys velan takaisinmaksun kannalta. Pääsääntöisesti yrityksen käytössä on useampia erilaisia rahoitusvaihtoehtoja, joista yrityksen tulisi valita sen taloudellisen tilanteen kannalta tarkoituksenmukaisin. Yritysten investoinneissa on enenevässä määrin lisääntynyt erilaiset rahoitusmuodot, joissa oikeustoimen kohteena olevaa varallisuusobjektia käytetään vakuutena. Tällaisella rahoitusjärjestelyllä korvataan yleensä perinteinen pankkiluotto. Järjestelyssä varallisuusobjekti itsessään toimii siis rahoituksen vakuutena eikä pääsääntöisesti muuta varallisuutta rahoitusjärjestelyn vakuudeksi tarvita. 2 Yksi tämän tyyppinen rahoitusjärjestely on rahoitusleasing. Rahoitusleasingistä, kuten tyypillisesti useimmista muistakaan sopimustyypeistä, ei ole olemassa siviilioikeudellista sääntelyä. 3 Rahoitusleasingissä rahoitus järjestetään vuokrauksen avulla. Hankinnan rahoittaja ostaa hankinnan kohteen ensin itselleen, jonka jälkeen se vuokraa kyseisen kohteen rahoitettavalle yritykselle. Tällaisen järjestelyn kautta vuokrakohdetta käytetään 1 Lauriala 2008, s Tepora 2013, s Sääntelyn puuttuessa sopimuksiin sovelletaan sopimusoikeuden yleisiä periaatteita ja analogia-apua haetaan mahdollisesti jostain säännellyn sopimustyypin erityislaista. Sovellettavien normien katsotaan eriytyvän käytännöllisten tarpeiden ja sopimusten tosiasiallisen sisällön perusteella. Ks. Halila ja Hemmo 2008, s. 21.
13 2 rahoitusyhtiön vakuutena sen saatavista vuokralaiselta. Vuokrakohde kuuluu rahoittajalle eikä se esimerkiksi ole ulosmitattavissa vuokralaisen veloista. 4 Sekä rahoittajan että velallisen intressissä on, että kumpikin osapuoli hoitaa omat velvoitteensa moitteetta, sillä näin molemmat osapuolet voivat olla varmoja sopimuksen mukaisen suoritteen saamisesta. Sopimuksen toisen osapuolen joutuminen esimerkiksi maksuvaikeuksiin, saattaa johtaa insolvenssimenettelyyn, jolla taas puolestaan on hyvin usein vaikutuksia osapuolten solmimaan sopimukseen. Insolvenssimenettely saattaa esimerkiksi johtaa sopimussuhteen automaattiseen katkeamiseen tai sallia toiselle sopijapuolelle oikeuden irtisanoa sopimus. 5 Luonnollisesti tällöin toiselle sopijapuolelle saattaa aiheutua vahinkoa sopimuksen ennenaikaisesta päättymisestä. Insolvenssimenettelyn vaikutukset sopimussuhteeseen ovat erilaisia ja määräytyvät sen mukaan, onko kyseessä likvidaatiomenettely eli konkurssi vai toiminnan tervehdyttämiseen tähtäävä yrityssaneeraus. 6 Tässä tutkimuksessa keskitytään tarkastelemaan yrityssaneerauksen vaikutuksia sopimussuhteisiin etenkin rahoitusleasingsopimuksissa. Aihe on ajankohtainen, sillä yrityssaneerauksia tehdään vuosittain useita satoja. 7 Aiheen ajankohtaisuutta lisää se, että käytännössä selvittäjille on ollut usein epäselvää, kuinka rahoitusleasingjärjestelyyn perustuvien saatavien asemaa tulisi velallisen yrityssaneerauksessa arvioida. Ratkaisukäytäntö aiheesta on myös ollut kirjavaa Tutkimustehtävä, rajaus ja rakenne Tutkielmassa tarkastellaan kolmea keskeisenä pidettyä rahoitusleasingin vuokralleantajan asemaan liittyvää riskiä vuokralleottajan yrityssaneerauksessa. Leasingista puhuttaessa tutkimuksessa tarkoitetaan jatkossa aina nimenomaan rahoitusleasingiä. Tutkielmassa selvitetään erityisesti sitä, millaisia riskejä vuokralaisen yrityssaneeraus aiheuttaa leasingsopimuksen rahoittajalle ja miten näihin riskeihin olisi mahdollista varautua. Muuten tarkempaan sopimustyyppikohtaiseen tarkasteluun tutkielmassa ei ryhdytä. Tosin yrityssaneerauksen vaikutuksia sopimussuhteisiin tarkastellaan hieman yleisellä tasolla. 4 Wuolijoki 2008, s Tuomisto 2010, s Tuomisto 2010, s Vuonna 2013 yrityssaneeraukseen haettuja yrityksiä oli 571. Tilastokeskuksen internet sivut Tepora 2012, s. 389.
14 3 Tutkimuksen tarkoituksena on selvittää rahoitusleasingsopimusten asema yrityssaneerauksessa. Tutkielmassa tarkastellaan aihetta nimenomaan siitä näkökulmasta, jossa vuokralleottaja on yrityssaneerauksen kohteena ja rahoittaja velkojana. Tutkielmassa keskitytään siis yrityssaneerauksesta johtuviin vaikutuksiin leasingsopimuksissa. Näin ollen tutkielman ulkopuolelle jää useita yrityssaneerauksen osa-alueita, kuten esimerkiksi takaisinsaanti 9, johon kuitenkin myöhemmin tutkimuksessa pintapuolisesti viitataan. Lisäksi leasingsopimuksia lukuun ottamatta muita sopimustyyppejä ei tutkielmassa erikseen tarkastella, mutta yleisesti yrityssaneerauksen vaikutuksista sopimussuhteisiin valotetaan kyllä jonkin verran. Myös kuluttajapuolen leasingsopimukset jäävät tarkastelun ulkopuolelle. Tutkimuksen aiheella on kuitenkin läheisiä liittymiä toiseen insolvenssin lajiin, konkurssiin. Sen johdosta konkurssin vaikutuksia leasingsopimuksiin ei voida kokonaan jättää tutkielman ulkopuolelle. Konkurssin vaikutuksia tarkastellaan niissä yhteyksissä, kun on mahdollista, että konkurssia koskeva lainsäädäntö voisi tulla sovellettavaksi. Tällä tarkoitetaan lähinnä tilannetta, jossa saneerauksen epäonnistumisen johdosta joudutaan siirtymään konkurssimenettelyyn. Tutkielma jakautuu kuuteen päälukuun. Ensimmäisessä luvussa luodaan yleiskatsaus aiheeseen, esitellään tutkimustehtävä, käytettävä tutkimusmetodi sekä rajataan aihe. Tutkielman toisessa luvussa käydään lyhyesti tutkielman kannalta keskeiset instituutiot eli rahoitusleasing, yrityssaneeraus ja konkurssi. Tarkoituksena tässä luvussa on antaa yleiskuvaus leasingista rahoitusmuotona sekä yrityssaneerauksesta, muun muassa sen tavoitteista, keinoista sekä vaiheista. Konkurssia tarkastellaan kahta ensimmäistä lyhyemmin, koska se ei ole tutkielman keskiössä. Kolmannessa pääluvussa käsitellään leasingsopimuksista johtuvien velkojen asema vuokralaisen yrityssaneerauksessa. Tässä luvussa määritellään myös mitä tarkoitetaan erilaisilla velkojen käsitteillä, kuten esimerkiksi saneerausvelat, vakuusvelat ja uudet velat. Neljännessä pääluvussa käsitellään YSL:n vuokra- ja leasingsopimuksia koskeva erityissääntely. Viidennessä pääluvussa otetaan tarkasteluun ainesosa- ja tarpeistosuhde sekä siitä mahdollisesti johtuvat oikeudelliset riskit leasingsopimuksen rahoittajaosapuolelle. Kuudes eli tutkielman viimeinen pääluku on varattu johtopäätöksille. 9 Takaisinsaannista esimerkiksi Tuomisto 2012 ja Kaisto 2006.
15 1.3. Tutkimusmetodi ja lähteet 4 Tutkielmassa käytetään tutkimuksen metodina oikeusdogmatiikkaa eli lainoppia. Lainopin keskeisimpänä tehtävänä pidetään sen selvittämistä, mikä on voimassa olevan oikeuden kanta johonkin tiettyyn oikeudelliseen ongelmaan. Lainoppi pyrkii vastaamaan siihen, kuinka yksittäisessä tilanteessa tulisi oikeusjärjestyksen mukaan toimia. Lainopin avulla tulkitaan ja systematisoidaan voimassa olevaa lainsäädäntöä. Tulkinnalla tarkoitetaan yleisesti oikeussääntöjen tutkimusta ja niiden sisällön selvittämistä. Systematisointi puolestaan tarkoittaa voimassa olevan oikeuden jäsentämistä. Systematisoinnin avulla pyritään luomaan ja kehittämään oikeusjärjestelmää, jotta siitä saataisiin jäsennettyä mahdollisimman looginen kokonaisuus. 10 Toisin sanoen lainopin voidaan ottavan osaa siihen oikeuden pintatasolla käytävään keskusteluun, jonka tuloksena muotoutuu oikeusjärjestyksen sisältö. 11 Tutkimuksessa sovelletaan oikeuslähdeoppia 12, jossa oikeuslähteet jaetaan vahvasti velvoittaviin oikeuslähteisiin, heikosti velvoittaviin oikeuslähteisiin sekä sallittuihin oikeuslähteisiin. Vahvasti velvoittavia oikeuslähteitä ovat lainsäädäntö ja maantapa. Heikosti velvoittavia oikeuslähteitä ovat esimerkiksi hallituksen esitykset sekä tuomioistuimien prejudikaatit. Sallittuna oikeuslähteenä pidetään esimerkiksi oikeustiedettä. 13 Tutkielmassa vahvasti velvoittavana lähteenä on erityisesti laki yrityksen saneerauksesta ( /47), joka sääntelee saneerausmenettelyn vaikutuksesta sopimussuhteisiin sekä maakaari ( /540). Tärkeänä lähteenä on luonnollisesti myös YSL:n ja MK:n esityöt sekä aihetta käsittelevä oikeuskäytäntö, joka kuitenkin on valitettavan niukkaa. Niukan lainsäädännön ja oikeuskäytännön johdosta tässä tutkielmassa keskeiseen asemaan oikeuslähteenä nousee oikeuskirjallisuus ja sen parissa käyty keskustelu aiheesta. Oikeustieteen (oikeuskirjallisuus) parissa käydyn keskustelun pohjalta tutkimuksessa pyritään löytämään oikeuspoliittisia argumentteja, joilla perustellaan esitettäviä kannanottoja. Oikeuspoliittisilla argumenteilla tarkoitetaan aineellisia argumentteja, joiden avulla 10 Husa Mutanen Pohjolainen 2005, s Tuori 2000, s Kysymys on nimenomaan Aarnion oikeuslähteistä esittämästä teoriasta, missä oikeuslähteiden osalta on määritelty kolme eri sitovuusastetta. Ks. Tolonen 2003, s Oikeuslähteistä ja päätösperusteista tarkemmin Laakso 1990, s
16 5 tarkastellaan erilaisten ratkaisuvaihtoehtojen seuraamuksia eri intressitahojen ja tässä tutkimuksessa erityisesti rahoitusleasingsopimuksen rahoittajan kannalta Oikeuspoliittisista argumenteista esimerkiksi Tammi-Salminen 2001, s. 16.
17 2. TUTKIELMAN INSTITUUTIOT Yrityssaneeraus pääpiirteittäin Laki yrityksen saneerauksesta tuli voimaan Samanaikaisesti astui voimaan myös laki yksityisen henkilön velkajärjestelystä 15 ( /57). Lakia yrityksen saneerauksesta on sittemmin uudistettu vuonna 1998 ( /794) sekä vuonna 2007 ( /247). Sekä YSL että VJL säädettiin taloudellisen laman aikaan ja ne molemmat valmisteltiin nopealla aikataululla. Tosin talouden laskusuhdanne ei käynnistänyt lainsäädäntötyötä, mutta vaikutti kylläkin poikkeuksellisen nopeaan aikatauluun. 16 Näillä laeilla luotiin oikeusjärjestelmäämme kaksi kokonaan uutta insolvenssimenettelyä, jotka tähtäävät likvidaation sijasta rehabilitaatioon. Aikaisemmin Suomessa oli käytössä ainoastaan likvidaatiopainotteiset menettelyt, jotka ovat konkurssi 17 ja ulosotto Voimaantullessaan laki yrityksen saneerauksesta oli eurooppalaisittain erittäin moderni ja samalla myös radikaali laki, joka merkitsi olennaista muutosta pohjoismaisessa ajattelussa suhtautumisessa maksukyvyttömyyteen. Kuten jo edelläkin todettiin, niin Suomea kohdannut raskas taloudellinen lama ja talouselämän ennen näkemätön kriisi antoi lopullisen sysäyksen YSL:n säätämiselle. Huonossa taloudellisessa tilanteessa tehtiin paniikkiratkaisuja, jotka veivät myös elinkelpoisia yrityksiä konkurssiin. 20 Yrityssaneerauslain säätämisellä tämä haluttiin välttää ja antaa elinkelpoisille yrityksille mahdollisuus rehabilitaatioon. 21 Pohjoismaista Suomi oli ensimmäinen, joka laati ja hyväksyi yrityssaneeraussäännöstön. Näin ollen lainvalmistelussa ei voitu yhtä suuressa määrin ottaa mallia muista pohjoismaista kuin Suomessa on yleensä ollut tapana. Poikkeuksellisen suuressa roolissa YSL:n esikuvana oli Yhdysvaltojen vuoden 1978 konkurssilaki (Bankcrupty code) ja erityisesti sen 11. luvun saneerausta koskevat säännökset. 22 YSL:ssa ja Yhdysvaltojen vastaavassa sääntelyssä on 15 Yksityishenkilön velkajärjestelystä esimerkiksi Niemi-Kiesiläinen 1995, s sekä Koskelo Koskelo 1994, s Konkurssista enemmän esim. Mönkkölä - Linna Ulosotosta enemmän esim. Koulu Lindfors Koulu ja Niemi-Kiesiläinen 1999, s Koulu 2007, s Myös kansainvälinen suuntaus oli pyrkimys kehittää lainsäädäntöä, jonka avulla voitaisiin edistää elinkelpoisten yritysten saneerausta konkurssin sijaan. Ks. HE 182/1992 vp, s Ovaska 1993, s. 31.
18 7 kuitenkin eroja. 23 Lisäksi akordilainsäädäntöä on pohjoismaissa ollut jo aikaisemmin olemassa ja osiltaan tämä sääntely on ollut taustalla myös YSL:a säädettäessä Sääntelyn tarkoitus Yrityssaneerauksen tarkoitus instituutiona on parantaa taloudellisiin vaikeuksiin joutuneen, mutta elinkelpoisen yrityksen edellytyksiä jatkaa toimintaansa ja välttää konkurssi, joka johtaa aina enemmän tai vähemmän taloudellisten arvojen tuhoutumiseen. 25 YSL 1 :n ( /247) nojalla taloudellisissa vaikeuksissa olevan elinkelpoisen yritystoiminnan tervehdyttämiseksi tai sen edellytysten turvaamiseksi ja velkajärjestelyn aikaansaamiseksi voidaan ryhtyä lain mukaiseen saneerausmenettelyyn. Sääntelyn tarkoituksena on siis luoda oikeudelliset puitteet yrityksen saneeraukselle. Saneeraukseen ei katsota kuuluvan pelkästään velkojen järjestely, vaan myös muut tarpeelliset tervehdyttämistoimet. 26 YSL 1 :n mukaan sen tarkoituksen saavuttamiseksi saneerausmenettelyssä laaditaan saneerausohjelma, jonka tuomioistuin laista ilmenevin edellytyksin vahvistaa. Kuten YSL 1 :stä ilmenee, yrityksen saneerauksessa ei ole kyse pelkästään yrityksen velkojen järjestelystä, vaan kyseeseen saattaa tulla kaikenlainen toiminnan tervehdyttäminen. YSL 1 :n mukaan yritystoiminnan tulee myös olla jatkamiskelpoista. Tämä tarkoittaa käytännössä sen arvioimista, onko yrityksellä edellytyksiä harjoittaa liiketaloudellisesti kannattavaa toimintaa. 27 Jatkamiskelpoisuuden arvioiminen on todellisuudessa erittäin vaikeaa ja käytännössä vasta tulevaisuus osoittaa arvioinnin oikeellisuuden. Yrityksen voidaan sanoa olleen jatkamiskelpoinen, jos se on säilynyt saneerauksen jälkeen riittävän pitkän ajan. 28 Oikeuskirjallisuudessa on todettu saneerausmenettelyn tulevan kysymykseen silloin, kun yritys ei taloudellisista vaikeuksista huolimatta ole ilmeisen elinkelvoton. Menettelyä on luonnehdittu selvitysprosessiksi, jossa selvittäjän johdolla tutkitaan yrityksen mahdollisuudet 23 Tämä ilmenee verrattaessa YSL:a ja hallituksen esityksessä 182/1992 s. 13 esitettyjä Yhdysvaltalaisen järjestelmän pääpiirteitä keskenään. 24 HE 182/1992 vp, s Koulu 2007, s HE 152/2006 vp, s Koskelo 1994, s Koulu 1994, s. 70.
19 8 jatkaa liiketoimintaa sekä haetaan konkreettisia ratkaisuja sen ongelmiin. Lisäksi YSL:n on todettu olevan työväline, joka tarjoaa oikeudelliset keinot yrityksen tervehdyttämiseksi Tavoite ja keinot Kuten jo edellä on esitetty, niin yksi YSL:n säätämisen taustalla vaikuttavista tavoitteista oli se, että elinkelpoisia yrityksiä ei turhaan ajettaisi tarpeettomaan konkurssiin, vaan niitä pyrittäisiin tervehdyttämään. 30 Kokemusperäisesti sekä konkurssissa että yrityksen saneerauksessa velkojat eivät pääsääntöisesti saa täyttä suoritusta saatavalleen. Näin ollen onkin aiheellista kysyä, että onko aiheettomana pidettävä sellaista konkurssia, joka tuottaisi velkojille paremman osuuden kuin yrityssaneeraus. Konkurssien välttäminen ja velkavastuun toteuttamisen voidaankin todeta olevan ristiriidassa toistensa kanssa. Ensisijaisena tavoitteena YSL:ssa voidaan kuitenkin katsoa olevan elinkelpoisen yrityksen tervehdyttäminen. 31 Myös oikeuskirjallisuudessa on lähdetty siitä, että saneerauksen aloittamisharkinnassa elinkelpoisen yrityksen säilyttäminen syrjäyttää velkavastuun toteuttamisen ja käytännössä konkurssin tarpeellisuutta ei arvioida saneerauksen aloittamisvaiheessa. Arviointi kuitenkin tapahtuu saneerausohjelman vahvistamisen yhteydessä, mikä puolestaan palvelee velkojien intressejä ja osaltaan toteuttaa velkavastuuta. Näin ollen velkavastuun toteuttaminen voidaan myös asettaa yrityssaneerauksen tavoitteeksi. 32 Velkavastuun toteuttamista YSL:n tavoitteena tukee myös se, että velkajärjestelyä pidetään yleisesti viimesijaisena saneerauskeinona. 33 Saneerausmenettely on tarkoitettu kokonaisvaltaiseen yrityksen tervehdyttämiseen, eikä vain velkojen järjestelyyn. Käytettävissä olevat tervehdyttämiskeinot sisältyvät vain osittain lakiin yrityksen saneerauksesta ja usein ne perustuvatkin aivan muuhun lainsäädäntöön, kuten esimerkiksi osakeyhtiölakiin ( /624). Tervehdyttämistoimenpiteiden kohteena voi olla vaikka yrityksen juridinen muoto, toimiala, henkilöstö, pääomarakenne ja 29 Koskelo 1994, s Myös vuoden 2007 lakiuudistuksen tavoitteena oli edistää sitä, että saneeraukseen valikoituisi vielä aikaisempaa enemmän elinkelpoisia yrityksiä. Ks. LaVM 22/2006, s HE 152/2006 vp, s Koulu 1994, s Koulu 1994, s. 11.
20 9 omistussuhteet. 34 Yrityksen elinkelpoisuuden säilyttämiseen ja parantamiseen tulisikin ensisijaisesti pyrkiä toiminnallisilla ja rakenteellisilla toimenpiteillä. Ainoa yksityiskohtaisesti YSL:ssa säännelty saneerauskeino on velkajärjestely. Velkajärjestelyä pidetään viimesijaisena saneerauksen keinona, vaikka viimesijaisuudesta ei olekaan säännöstä. Viimesijaisuus puolestaan johdetaan saneerauksen tavoitteista. Jos saneerauksella puututtaisiin ensisijaisesti vain velkoihin, eikä yrityksen taloudellisten vaikeuksien syihin, niin silloin yrityksen vaikeudet mitä todennäköisimmin uusiutuisivat. 35 Silloinkin, kun velkajärjestelyyn ryhdytään, niin menettelyä rajoittaa YSL 44.3, jonka mukaan velkajärjestelyssä ei saa käyttää keinoa, joka rajoittaa velkojan oikeutta enemmän kuin on tarpeen. Näin ollen säännös osaltaan toteuttaa myös velkavastuuta. Velkojen järjestely voi toteutua ainoastaan tuomioistuimen päätöksellä saneerausohjelman vahvistamisesta Saneerauksen kohde ja saneerauksen edellytykset YSL 2.1 :n mukaan saneerauksen kohteena voi olla yritys sen juridisesta muodosta riippumatta sekä myös elinkeinonharjoittaja. YSL 2.2 :n perusteella saneerausmenettelyn kohteena ei voi olla luottolaitostoiminnasta annetussa laissa (1607/1993) tarkoitettu luottolaitos, vakuutus- tai eläkelaitos, eikä selvitystilassa oleva yhtiö tai osuuskunta. Saneerauksen kohteeksi voi tulla ainoastaan saneerausvelat. Saneerausveloilla tarkoitetaan YSL 3.1 :n 5 kohdan (247/2007) mukaan kaikkia velallisen velkoja, jotka ovat syntyneet ennen hakemuksen vireille tuloa, mukaan luettuina vakuusvelat sekä velat, joiden peruste tai määrä on ehdollinen tai riitainen taikka muusta syystä epäselvä. Saneerausvelkoja ovat näin ollen kaikenlaiset velat, joiden peruste on syntynyt ennen hakemuksen vireille tuloa. Velan erääntymisellä ei ole asiassa merkitystä, kuten ei myöskään sillä, onko velka ehdollinen tai riitainen. 36 Saneerausvelkana ei kuitenkaan YSL 3.1 :n 5 kohdan mukaan pidetä velallisen perustaman eläkesäätiön vastuuvajausta. 34 Koskelo 1994, s Koulu 1994, s Tepora 2012, s. 391.
KIINTEISTÖPANTTIVELKOJAN ASEMA PANTINOMISTAJAN KONKURSSISSA JA YRITYSSANEERAUKSESSA
KIINTEISTÖPANTTIVELKOJAN ASEMA PANTINOMISTAJAN KONKURSSISSA JA YRITYSSANEERAUKSESSA Suvi Rantala 12232 Esineoikeuden maisteritutkielma Lapin yliopisto Kevät 2014 Lapin yliopisto, oikeustieteiden tiedekunta